මරියතුමියගේ සදාතනික කන්‍යාභාවය

මරියතුමියගේ සදාතනික කන්‍යාභාවය යනු, ක්‍රිස්තුන්වහන්සේගේ උප්පත්තියට "පෙරදී, එය තුලදී සහ එයින් පසුව" මරියතුමිය, ජේසුතුමාගේ මෑණියෝ, කන්‍යාවක් වූ බව දැක්වෙන ක්‍රිස්තියානි ධර්මනියාමයකි.   බටහිර ක්‍රිස්තියානි ආගම තුල, කතෝලික සභාව විසින් මෙම ධර්මනියාමය පිළිගන්නා අතර,  බොහෝ  ලූතරානුවාදීන්, සමහරක්  ඇංග්ලිකානුවන්, රෙපරමාදුවන්, සහ අනෙකුත්  ප්‍රොතෙස්තන්තවරුන් මෙය පිළිගනිති.   නැගෙනහිර ක්‍රිස්තියානි ආගම තුල, පෙරදිග ඕර්තඩොක්ස් සභා සහ  නැගෙනහිර සභාව යන දෙකම පවත්නා සම්ප්‍රදායය අනුව මෙම ධර්මනියාමය පිළිගන්නා අතර, නැගෙනහිර ඕර්තඩොක්ස් සභාවන්  විසින් මරියතුමිය පිළිගන්නේ, "සදාකාලික-කන්‍යාව" යන අර්ථය සහිත  ආයිපර්තෙනුස් ලෙසිනි.  එය කතෝලික සභාවෙහි  මරියානු ධර්ම සිද්ධාන්ත සතර අතරින් එකකි. ප්ලෙමත් බ්‍රේද්රන් වැනි අතිශයින් නූතනවාදී  අනුසාරිකතා විරෝධි ප්‍රොතෙස්තන්තවරු විසින් මෙම ධර්මනියාමය නිෂ්ප්‍රභා කරති.

මරියතුමියගේ සදාතනික කන්‍යාභාවයේ විද්‍යමාන ලිඛිත සම්ප්‍රදායය ප්‍රථමයෙන් දක්නට ලැබුනේ දෙවන සියවසෙහි අවසන් භාගයෙහි කෘතියක් වූ  ජේම්ස්ගේ පළමු සුවිශේෂය තුලය. වසර 553දී කොන්ස්තන්තිනෝපල් දෙවන කවුන්සිලය විසින් එතුමිය වෙත සදාතනික කන්‍යාව යන අර්ථය සහිත "ආයිපර්තෙනුස්" නමැති අභිධානය ප්‍රදානය කෙරුණු අතර, වසර 649 ලැටරන් සිනඩය තුලදී පළමුවන මාටින් පාප්වහන්සේ විසින් සදාතනික කන්‍යාභාවයෙහි තෙවැදෑරුම් ස්වභාවය වන ක්‍රිස්තුන් වහන්සේගේ උප්පත්තියට පෙර, එය තුලදී සහ ඉන් පසුව යන්න අවධාරණය කරන ලදි. ලූතරානු ස්මෝල්කාල්ඩ් ලේඛන (1537) සහ රෙපරමාදු දෙවන හල්වෙටික්  ඇදහිලි ප්‍රකාශනය (1562) විසින් මරියතුමියගේ සදාතනික කන්‍යාභාවය සැලසුමකට අනුව ලේඛනගත කෙරිණි.

 සටහන්

ආශ්‍රිත

උපහරණ